hotchpotch/miracl-hf-unified huggingface dataset:
เซไค อัคซาคาลเลอ
พลโท เซไค อัคซาคาลเลอ (; ค.ศ. 1962, เอร์ซูรุม) เป็นผู้บัญชาการกองกำลังพิเศษชาวตุรกี เขาสำเร็จการศึกษาจากวิทยาลัยการทหารตุรกี
เกิดที่เอร์ซูรุม ซึ่งเซไค อัคซาคาลเลอ เป็นบิดาของเด็กสองคน เมื่ออายุ 17 ปีเขาเข้าเรียนที่เอร์ซูรุมไฮสกูลและเขาเป็นตัวแทนของตุรกีในการแข่งขันชิงแชมป์ครอสคันทรีไฮสกูลในประเทศออสเตรียเป็นเวลาหลายปีและได้อันดับที่ 27 จากนักกีฬา 397 คน นายพลอัคซาคาลเลอเคยดำรงตำแหน่งผู้บัญชาการกองกำลังพิเศษมาตั้งแต่ปี ค.ศ. 2013 อัคซาคาลเลอมีบทบาทสำคัญร่วมกับจ่าสิบเอก อือเมอร์ ฮาลิสเดเมอร์ ซึ่งเป็นเจ้าหน้าที่จ่าของเขาในการป้องกันความพยายามรัฐประหารในประเทศตุรกี ค.ศ. 2016 อันเป็นผลมาจากความสำเร็จของเขา เขาได้รับการเลื่อนยศเป็นพลโทในการประชุมยัสเมื่อวันที่ 28 กรกฎาคม ค.ศ. 2016 ผู้บัญชาการกองกำลังพิเศษกองเสนาธิการ พลตรี เซไค อัคซาคาลเลอ เป็นผู้ตอบโต้องค์การก่อการร้ายเฟทูลลาห์เจอ (FETO) โดยกล่าวว่า "ผู้ก่อการร้ายจะไม่ประสบความสำเร็จ" ซึ่งทำให้เกิดความสนใจในความเห็นส่วนใหญ่ของประชาชนชาวตุรกี เซไค อัคซาคาลเลอ สามารถพูดภาษาอังกฤษ เขาเป็นเจ้าหน้าที่ของกองทัพตุรกีตั้งแต่ปี ค.ศ. 1984
สโมสรฟุตบอลสมุทรปราการ ซิตี้
สโมสรฟุตบอลสมุทรปราการ ซิตี้ () เป็นสโมสรฟุตบอลอาชีพในประเทศไทยจากจังหวัดสมุทรปราการ ก่อตั้งขึ้นเมื่อปี พ.ศ. 2561 จากการย้ายที่ตั้งและเปลี่ยนชื่อสโมสรจากพัทยา ยูไนเต็ด
แม่น้ำกาปูวัซ
แม่น้ำกาปูวัซ () เป็นแม่น้ำในประเทศอินโดนีเซียบนเกาะบอร์เนียว ที่บริเวณศูนย์กลางทางภูมิศาสตร์ของเอเชียตะวันออกเฉียงใต้ภาคพื้นสมุทร (Maritime Southeast Asia) มีความยาว เป็นแม่น้ำสายที่ยาวที่สุดในอินโดนีเซีย และเป็นหนึ่งในแม่น้ำบนเกาะที่ยาวที่สุดในโลก มีต้นกำเนิดจากเทือกเขามึลเลอร์ที่ตั้งอยู่ตอนกลางของเกาะและไหลไปทางทิศตะวันตกลงสู่ทะเลจีนใต้และยังก่อให้ดินดอนสามเหลี่ยมปากแม่น้ำ ดินดอนสามเหลี่ยมปากแม่น้ำนี้ตั้งอยู่ทางทิศตะวันตก-ตะวันตกเฉียงใต้ของเมืองปนตียานัก เมืองหลักของจังหวัดกาลีมันตันตะวันตก ยังมีแม่น้ำกาปูวัซอีกสายหนึ่งที่มีจุดกำเนิดจากทิวเขาเดียวกันแต่คนละฝั่ง ตั้งอยู่ทางตอนกลางของเกาะบอร์เนียว ไหลไปทางทิศใต้ แล้วไปรวมกับแม่น้ำบารีโตไหลลงทะเลชวา
อิสมาอิล เมทิน เทเมล
พลโท อิสมาอิล เมทิน เทเมล (; ค.ศ. 1958, ไบบูร์ต) เป็นผู้บัญชาการกองทัพที่สองชาวตุรกี เขาสำเร็จการศึกษาจากวิทยาลัยการทหารตุรกี
ครอบครัวของอิสมาอิล เมทิน เทเมล ผู้เกิดในปี ค.ศ. 1958 ตั้งรกรากอยู่ที่เมืองอาดานาหลังจากอพยพมาจากหมู่บ้านทาห์ทของไบบูร์ตในคริสต์ทศวรรษ 1970 ตั้งแต่ปี ค.ศ. 1981 เขามีส่วนร่วมในกองทัพบกตุรกี ส่วนในปี ค.ศ. 2012 อิสมาอิล เมทิน เทเมล ได้รับการแต่งตั้งให้เป็นผู้บัญชาการกองทหารราบยุทธวิธีที่ 3/ยุคเซโควา ฮัคคารี ครั้นใน ค.ศ. 2016 นายพลอิสมาอิล เมทิน เทเมล ซึ่งเป็นผู้บัญชาการกองกำลังความมั่นคงสาธารณะทหารรถตู้ ได้รับการแต่งตั้งให้เป็นผู้บัญชาการกองทัพที่ 2 โดยได้รับการแต่งตั้งจากกระทรวงกลาโหม และอิสมาอิล เมทิน เทเมล สามารถพูดภาษาอังกฤษ
อิสมาอิลได้บัญชาการสองการรบ โดยการศึกแรกของเขาคือปฏิบัติการโล่ยูเฟรทีส ซึ่งตั้งอยู่บนพรมแดนตุรกี-ซีเรีย ที่เขาและพลโท เซไค อัคซาคาลเลอ ประสบความสำเร็จในการเอาชนะนักรบไอเอสไอแอลกว่า 5,000–7,000 รายจากจาอิส อัล-ออสรา และสังหารวิลายัต ฮาเล็บ 2,647 คน รวมทั้งจับกุมนักรบ 417 คน ส่วนการศึกที่สองของเขา (ปฏิบัติการกิ่งมะกอก) มาท่ามกลางความตึงเครียดที่เพิ่มขึ้นระหว่างรัฐบาลตุรกีและอเมริกาหลังการสนับสนุนกองกำลังประชาธิปไตยซีเรีย ซึ่งประกอบด้วยนักรบชาวเคิร์ดแห่งวายพีจี ซึ่งตุรกีถือว่าเป็นสาขาของพีเคเค โดยเฉพาะอย่างยิ่ง ตุรกีคัดค้านแผนการที่สหรัฐประกาศในการฝึกและจัดให้มีกองกำลังชายแดนเอสดีเอฟ ซึ่งตุรกีอ้างว่าเป็นภัยคุกคามโดยตรงต่อความมั่นคงของพวกเขา
ขบวนการขาว
ขบวนการขาว () และกองกำลังทหารติดอาวุธที่เรียกตัวเองว่า กองทัพขาว (Бѣлая Армія/Белая Армия, Belaya Armiya), ยังเป็นที่รู้จักกันคือ ไวท์การ์ด (Бѣлая Гвардія/Белая Гвардия, Belaya Gvardiya), ทหารการ์ดขาว หรือเรียกอย่างง่ายๆว่า พวกขาว (Бѣлые/Белые, Beliye) เป็นการรวมตัวกันที่หละหลวมของกองกำลังต่อต้านคอมมิวนิสต์ที่ต่อสู้รบกับคอมมิวนิสต์บอลเชวิก ยังเป็นที่รู้จักกันคือ พวกแดง ในสงครามกลางเมืองรัสเซีย (ค.ศ. 1917-1922/3) และไปยังขอบเขตที่เล็กน้อย ยังคงดำเนินการอย่างต่อเนื่อง, ในขณะที่กลุ่มผู้ก่อการกำเริบทางทหารจากภายนอกและภายในของชายแดนรัสเซียในไซบีเรีย จนกระทั่งถึงช่วงสงครามโลกครั้งที่สอง (ค.ศ. 1939-1945)
ในช่วงสงครามกลางเมืองรัสเซีย ขบวนการขาวเป็นขบวนการทางการเมืองขนาดใหญ่ เป็นตัวแทนของขบวนการความคิดเห็นทางการเมืองในรัสเซีย ได้พร้อมใจกันในการต่อต้านคอมมิวนิสต์บอลเชวิก จากผู้นิยมระบอบสาธารณรัฐ-ที่โน้มเอียงไปยังชนชั้นกลางเสรีนิยม และผู้นิยมประชาธิปไตยสังคม Kerenskyite ที่ได้รับผลประโยชน์จากการปฏิวัติเดือนกุมภาพันธ์ เมื่อปี ค.ศ. 1917 บนฝ่ายซ้าย ไปยังตัวแทนของผู้นิยมพระเจ้าซาร์และคริสตจักรรัสเซียออร์ทอดอกซ์ของนิกายอีสเทิร์นออร์ทอดอกซ์บนฝั่งขวา
ภายหลังจากความปราชัยของพวกเขา ยังคงหลงเหลือและสืนสานต่อของขบวนการในหลายองค์กร บางส่วนที่มีเพียงการสนับสนุนที่จำกัด ที่ยังคงยั่งยืนอย่างกว้างขวางของผู้อพยพขาว (White émigré) ชุมชนในนอกต่างประเทศ จนกระทั่งการล่มสลายของลัทธิคอมมิวนิสต์ในการปฏิวัติยุโรปตะวันออก ปี ค.ศ. 1989 และตามมาด้วยการล่มสลายของสหภาพโซเวียตในปี ค.ศ. 1990-1991 กลุ่มชุมชนผลัดถิ่นที่ต่อต้านลัทธิคอมมิวนิสต์นี้มักจะถูกแบ่งแยกระหว่างเสรีนิยมและกลุ่มอนุรักษนิยมมากยิ่งขึ้น กับบางส่วนที่ยังคงคาดหวังจากการฟื้นฟูราชวงศ์โรมานอฟ รวมถึงผู้อ้างสิทธิ์หลายคนในราชบังลังก์ที่ว่างเปล่า เช่น นิโคลัส โรมานอฟ, เจ้าชายแห่งรัสเซีย (ค.ศ. 1924-2014) ที่ยังมีพระชนม์ชีพอยู่ในอิตาลีและเจ้าชายอันดรูว์ โรมานอฟ (ประสูติในปี ค.ศ. 1923) ที่อยู่ในสหรัฐอเมริกาและผู้อพยพคนอื่นๆที่ยังคงคาดหวังสำหรับสาธารณรัฐประชาธิปไตยรัฐธรรมนูญที่แท้จริงในรัสเซีย
Win Win War Thailand สุดยอดนักธุรกิจแบ่งปัน
Win Win War Thailand สุดยอดนักธุรกิจแบ่งปัน เป็นรายการเรียลลิตี้โชว์โดย ซี อาเซียน ที่นำเสนอแนวคิดเกี่ยวกับธุรกิจ ผลิตภัณฑ์ หรือบริการที่สามารถตอบโจทย์ในเรื่องการบรรลุเป้าหมายของการพัฒนาที่ยั่งยืน (Sustainable Development Goals: SDGs) ของสหประชาชาติ และค้นหาสุดยอดคนรุ่นใหม่ที่มีความมุ่งมั่นที่จะสร้างธุรกิจในฝันให้เติบโตไปพร้อมกับสังคมที่ยั่งยืน ที่จะได้รับเงินรางวัล 2,000,000 บาท ออกอากาศทุกวันเสาร์ เวลา 18:20 - 19:20 น. ทางอมรินทร์ทีวี เริ่มออกอากาศครั้งแรกในวันที่ 29 กันยายน พ.ศ. 2561
เลดีอาเมเลีย วินด์เซอร์
เลดีอาเมเลีย วินด์เซอร์ (; 24 สิงหาคม พ.ศ. 2538) หรือชื่อเต็มว่า อาเมเลีย โซเฟีย เทโอโดรา แมรี มาร์กาเรต วินด์เซอร์ () เป็นนางแบบหญิงชาวอังกฤษและเป็นสมาชิกของราชวงศ์สหราชอาณาจักร ปัจจุบันเธออยู่ในลำดับที่ 38 ในการสืบราชบัลลังก์ของสหราชอาณาจักร
เลดีอาเมเลีย วินด์เซอร์เกิดเมื่อวันที่ 24 สิงหาคม พ.ศ. 2538 ณ โรงพยาบาลโรซีในเคมบริดจ์ เข้าพิธีบัพติศมาในเดือนธันวาคม พ.ศ. 2538 ณ โบสถ์น้อยภายในพระราชวังเซนต์เจมส์ เป็นธิดาคนเล็กของจอร์จ วินด์เซอร์ เอิร์ลแห่งเซนต์แอนดรูส์ กับซิลเวนา โทมาเซลลี เธอเป็นพระนัดดาในเจ้าชายเอ็ดเวิร์ด ดยุกแห่งเคนต์ และเป็นพระญาติชั้นที่หนึ่งของสมเด็จพระราชินีนาถเอลิซาเบธที่ 2 นอกจากนี้เจ้าหญิงมารีนาแห่งกรีซและเดนมาร์ก ย่าของเธอเป็นพระญาติของเจ้าชายฟิลิป ดยุกแห่งเอดินบะระ พระราชสวามี ส่วนมารดาสืบสันดานจากตระกูลโทมาเซลลีแห่งออสเตรีย
เลดีอาเมเลียมีพี่ชายและพี่สาวคือ เอ็ดเวิร์ด วินด์เซอร์ ลอร์ดดาวน์แพทริก และเลดีมารีนา ชาร์ลอตต์ วินด์เซอร์ ตามลำดับ นอกจากนี้เธอยังเป็นพระญาติชั้นที่สามของเจ้าชายวิลเลียม ดยุกแห่งเคมบริดจ์ และเจ้าชายเฮนรี ดยุกแห่งซัสเซกซ์
เลดีอาเมเลียเซ็นสัญญาเข้าร่วมกับสตอร์มโมเดลเมเนจเมนต์ () โดยถ่ายปกนิตยสารแทตเลอร์ () ในปี 2559 เดือนกุมภาพันธ์ปีถัดมาเธอเดินแบบให้กับดอลเชเอกับบานา () ในงานสัปดาห์แฟชั่นมิลาน และเดินให้กับดอลเชเอกับบานาอีกในปี 2562 ในชุดฤดูใบไม้ผลิ
พ.ศ. 2560 เธอขึ้นปกนิตยสารโว้กเจแพนประจำเดือนสิงหาคม ในปี พ.ศ. 2561 เธอร่วมงานกับเพเนโลพีชิลเวอส์ () เพื่อเดินแบบรองเท้าและเป็นนางแบบโฆษณาในประเทศสเปน โดยร้อยละ 20 จากการจำหน่ายรองเท้าของเธอจะบริจาคแก่องค์กรการกุศลวอร์ไชลด์ () อันเป็นองค์กรที่ให้การช่วยเหลือเยาวชนในพื้นที่ที่มีความขัดแย้ง
นอกจากนี้เธอยังทำงานให้กับชาเนล (), อาเซดินอาลายา () และฝึกงานกับบุลการี ()
เลดีอาเมเลียสำเร็จการศึกษาจากโรงเรียนเซนต์แมรีส์ในแอสคอตซึ่งเป็นโรงเรียนคาทอลิก เธอใช้เวลาว่างก่อนเข้ามหาวิทยาลัย () ในประเทศอินเดียและไทย แล้วเข้าศึกษาต่อด้านภาษาฝรั่งเศสและอิตาลี มหาวิทยาลัยเอดินบะระ
ในปี พ.ศ. 2560 เลดีอาเมเลียถูกจัดไว้ในอันดับรายชื่อการแต่งกายนานาชาติดีที่สุดโดยนิตยสารเวนิตีแฟร์ ทั้งยังได้รับการยกย่องว่า "เป็นราชนิกุลที่สวยที่สุดในพระราชวงศ์" โดยนิตยสารแทตเลอร์
จอร์จ วินด์เซอร์ เอิร์ลแห่งเซนต์แอนดรูส์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกในปี พ.ศ. 2537 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี พ.ศ. 2504 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกในปี พ.ศ. 2544 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013 () ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูส์พ่อของเลดีอาเมเลียมีชื่ออยู่ในการสืบราชสมบัติอีกครั้ง แต่พี่ ๆ ของเธอยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชสมบัติ ปัจจุบันเธออยู่ในลำดับที่ 38 ในการสืบราชบัลลังก์ของสหราชอาณาจักรต่อจากบิดา
เธอใช้คำนำหน้านามว่าเลดี เนื่องจากมีบิดาเป็นเอิร์ล
ฮิเดกิ ชิรากาวะ
ฮิเดกิ ชิรากาวะ () เป็นนักเคมีและวิศวกรชาวญี่ปุ่น และดำรงตำแหน่งศาสตราจารย์เกียรติคุณประจำมหาวิทยาลัยสึกูบะและมหาวิทยาลัยเจ้อเจียง เป็นที่รู้จักจากการค้นพบพอลิเมอร์ที่สามารถนำไฟฟ้าได้ และได้รับรางวัลโนเบลสาขาเคมีในปี พ.ศ. 2543 ร่วมกับอลัน แมกไดอาร์มิดและอลัน ฮีเกอร์
ฮิเดกิ ชิรากาวะเกิดที่กรุงโตเกียว ประเทศญี่ปุ่นในครอบครัวของแพทย์ทหาร และได้ย้ายติดตามครอบครัวของบิดาไปอยู่ที่แมนจูกัวและไต้หวันในวัยเด็ก ต่อมาในปี พ.ศ. 2487 ได้ย้ายกลับมาที่ประเทศญี่ปุ่นไปอยู่บ้านเกิดของมารดาที่เมืองทากายามะ จังหวัดกิฟุ
ชิรากาวะจบการศึกษาและได้รับปริญญาวิศวกรรมศาสตรบัณฑิตสาขาวิศวกรรมเคมีจากสถาบันเทคโนโลยีแห่งโตเกียวในปี พ.ศ. 2504 หลังจากนั้นได้รับปริญญาดุษฎีบัณฑิตจากสถาบันเดียวกันในปี พ.ศ. 2509 หลังจากนั้นได้เข้าทำงานเป็นผู้ช่วยวิจัยที่ห้องปฏิบัติการทรัพยากรเคมีที่สถาบันเทคโนโลยีแห่งโตเกียว
ขณะที่ทำงานเป็นผู้ช่วยวิจัยที่สถาบันเทคโนโลยีแห่งโตเกียวนั้น ชิรากาวะได้ค้นพบพอลิอะเซทิลีนซึ่งมีลักษณะปรากฏคล้ายกับโลหะ เมื่ออลัน แมกไดอาร์มิดมาเยี่ยมสถาบันเทคโนโลยีแห่งโตเกียวในปี พ.ศ. 2518 แมกไดอาร์มิดสนใจผลการค้นพบนี้ของชิรากาวะมาก และได้ชักชวนให้ชิรากาวะมาเป็นนักวิจัยหลังปริญญาเอกที่ห้องปฏิบัติการของเขาที่มหาวิทยาลัยเพนซิลเวเนียในปีถัดมา ทั้งสองร่วมกับนักฟิสิกส์อีกหนึ่งคนคืออลัน ฮีเกอร์ได้ร่วมกันพัฒนาคุณสมบัติการนำไฟฟ้าของพอลิอะเซทิลีน ซึ่งในปี พ.ศ. 2520 พวกเขาพบว่าเมื่อนำพอลิเมอร์ไปทำปฏิกิริยา (โดป) ด้วยไอของไอโอดีนจะได้พอลิเมอร์ที่มีคุณสมบัติการนำไฟฟ้าดีขึ้น ซึ่งนำไปสู่รางวัลโนเบลสาขาเคมีที่ได้รับร่วมกันในปี พ.ศ. 2543
ในปี พ.ศ. 2522 ชิรากาวะดำรงตำแหน่งเป็นผู้ช่วยศาสตราจารย์ที่มหาวิทยาลัยสึกูบะ ก่อนจะเลื่อนชั้นขึ้นเป็นศาสตราจารย์ในอีกสามปีถัดมา
ชิรากาวะได้รับรางวัลโนเบลสาขาเคมีในปี พ.ศ. 2543 ร่วมกับอลัน ฮีเกอร์และอลัน แมกไดอาร์มิดจากมหาวิทยาลัยเพนซิลเวเนียจากการค้นพบและพัฒนาพอลิเมอร์นำไฟฟ้า (conductive polymer) โดยเป็นชาวญี่ปุ่นคนแรกที่ไม่ได้จบจากมหาวิทยาลัยแห่งชาติทั้งเจ็ดที่ได้รับรางวัลโนเบล และเป็นชาวญี่ปุ่นคนที่สองที่ได้รับรางวัลโนเบลสาขาเคมี
ชิรากาวะได้ให้สัมภาษณ์กับหนังสือพิมพ์เดอะเจแปนไทมส์ว่าเขาไม่ต้องการให้รางวัลโนเบลได้รับความสนใจจากสื่อมวลชนมากเกินไป และหวังว่างานวิจัยด้านอื่นนอกเหนือจากสาขาของรางวัลโนเบลจะได้รับความสนใจเช่นนั้นบ้าง เขามองว่าสังคมที่งานวิจัยหลากหลายแขนงได้รับการยอมรับจะสามารถรับมือกับความเปลี่ยนแปลงได้ดีกว่า
ไทยลีก 3 ฤดูกาล 2562 – ตอนล่าง
ไทยลีก 3 ฤดูกาล 2562 – ตอนล่าง เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร
ไทยลีก 3 ฤดูกาล 2562 – ตอนบน
ไทยลีก 3 ฤดูกาล 2562 – ตอนบน เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร
ปราสาทโบฟอร์ต (ลักเซมเบิร์ก)
ปราสาทโบฟอร์ต () โครงสร้างของปราสาทนี้มีมาตั้งแต่ศตวรรษที่ 11 ประกอบด้วยซากปรักหักพังของป้อมปราการยุคกลางและปราสาทยุคฟื้นฟูศิลปวิทยา ตั้งอยู่ที่โบฟอร์ตในภาคตะวันออกของลักเซมเบิร์ก มีลักษณะเป็นป้อมปราการขนาดเล็กในรูปแบบของจัตุรัสบนหินขนาดใหญ่ที่มีการป้องกันโดยคูเมืองและกำแพงที่สองเหนือหุบเขา
ภูเขาแพ็กดู
ภูเขาแพ็กดู () หรือ ภูเขาฉางไป๋ () เป็นภูเขาไฟมีพลังชนิดกรวยภูเขาไฟสลับชั้น ตั้งอยู่บนชายแดนระหว่างจีนกับเกาหลีเหนือ มีความสูง 2,744 เมตร และเป็นภูเขาที่สูงที่สุดในเทือกเขาฉางไป๋ และเทือกเขาแพ็กดูแทกัน รวมถึงเป็นภูเขาที่สูงที่สุดในคาบสมุทรเกาหลีและภาคตะวันออกเฉียงเหนือของจีนอีกด้วย ชาวเกาหลีให้ความสำคัญแก่ภูเขาไฟและทะเลสาบที่แอ่งยุบปากปล่องมาก เนื่องจากถือว่าเป็นบ้านของจิตวิญญาณของประเทศ
ทะเลสาบปล่องภูเขาไฟซึ่งอยู่ที่แอ่งยุบปากปล่องของภูเขานี้มีชื่อว่าทะเลสาบสวรรค์ เกิดจากการปะทุของภูเขาไฟใน ค.ศ. 946 ซึ่งปะทุประมาณ 100–120 ตารางกิโลเมตรของเทฟรา ซึ่งเป็นการปะทุที่ใหญ่และรุนแรงที่สุดในรอบ 5,000 ปี (ใกล้ชิดกับการปะทุของไมนอส, การปะทุของ Hetepe ของทะเลสาบ Taupo ใน ค.ศ. 180, การปะทุในปี ค.ศ. 1257 ของภูเขา Salamas ใกล้ภูเขารินจานี, การปะทุในปี ค.ศ. 1815 ของเขาตัมโบรา
เป๊กตุ้น
เป๊กตุ้น (เสียชีวิต ค.ศ. 207) มีชื่อในสำเนียงจีนกลางว่า ท่าตุ้น () เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นผู้นำชนเผ่าอูหฺวันในปลายยุคราชวงศ์ฮั่นตะวันออกของจีน เป๊กตุ้นเป็นพันธมิตรของขุนศึกอ้วนเสี้ยวและอ้วนซงบุตรชายผู้สืบทอดตำแหน่งของของอ้วนเสี้ยว
เป๊กตุ้นเป็นญาติผู้น้องของชิวลี่จฺวีผู้่นำชนเผ่าอูหฺวัน หลังจากชิวลี่จวีเสียชีวิตราวต้นทศวรรษ 190 เป๊กตุ้นได้สืบทอดตำแหน่งเป็นผู้นำเผ่าอูหฺวันคนใหม่ เพราะบุตรชายของชิวลี่จฺวีชื่อโหลวปาน (樓班) ขณะนั้นอายุยังน้อยเกินไป เป๊กตุ้นไม่เพียงปกครองชนเผ่าอูหฺวันในเมืองเลียวไส (遼西郡 "เหลียวซีจวิ้น"; ปัจจุบันคือบริเวณอำเภอหลูหลง มณฑลเหอเป่ย์) แต่ยังปกครองชนเผ่าอูหฺวันในเมืองโย่วเป่ยผิง (右北平; ปัจจุบันคือบริเวณเมืองถางชาน มณฑลเหอเป่ย์) เมืองยีหยง (漁陽 "ยฺหวีหยาง"; ปัจจุบันคือบริเวณเขตมี่ยฺหวิน กรุงปักกิ่ง) และเมืองซ่างกู่ (上谷; ปัจจุบันคือบริเวณเขตเหยียนชิ่ง กรุงปักกิ่ง)
ตลอดทศวรรษ 190 เป๊กตุ้นสนับสนุนขุนศึกอ้วนเสี้ยวในการต่อสู้กับกองซุนจ้านเพื่อช่วงชิงความเป็นใหญ่ในภาคเหนือของจีน เพื่อตอบแทนการสนับสนุนของเป๊กตุ้น อ้วนเสี้ยวได้มอบตราตั้งและเกียรติยศแก่เป๊กตุ้นในนามของพระเจ้าเหี้ยนเต้ซึ่งเป็นจักรพรรดิแต่ในนามของราชวงศ์ฮั่นตะวันออก
หลังจากอ้วนเสีัยวเสียชีวิตในปี ค.ศ. 202 อ้วนซงบุตรชายและผู้สืบทอดตำแหน่งของอ้วนเสี้ยวยังคงความสัมพันธ์ฉันมิตรกับชนเผ่าอูหฺวัน เมื่ออ้วนซงพ่ายแพ้ให้กับโจโฉที่เป็นศัตรูของบิดาจำต้องหนีขึ้นไปทางเหนือและเข้าหลบภัยภายใต้การคุ้มครองของเป๊กตุ้นและเผ่าอูหฺวัน เป๊กตุ้นพยายามช่วยเหลืออ้วนซงในการกู้พื้นที่ทางตอนเหนือของจีนคืนจากโจโฉแต่ไม่ประสบผลสำเร็จ ในปี ค.ศ. 207 โจโฉยกทัพเข้ารบกับอ้วนซงและชนเผ่าอูหฺวัน กว่าที่ชนเผ่าอูหฺวันจะรู้ว่าโจโฉยกทัพมาโจมตีก็ช้าเกินไปแต่คงยังสามารถรวบรวมทหารได้หลายพันมารบกับข้าศึก ทัพทั้งสองฝ่ายปะทะกันในยุทธการที่เขาเป๊กลงสาน ใกล้เมืองหลิวเซีย (柳城 "หลิ่วเฉิง"; ปัจจุบันอยู่ทางตะวันตกเฉียงใต้ของเมืองเฉาหยาง มณฑลเหลียวหนิง) ระหว่างการรบ เป๊กตุ้นถูกจับตัวโดยหน่วย "ทหารเสือดาว" (虎豹騎) ที่นำโดยโจซุน ลูกพี่ลูกน้องของโจโฉ และภายหลังได้ถูกประหารโดยเตียวเลี้ยว ขุนพลของโจโฉ
จังหวัดรยังกัง
จังหวัดรยังกัง () เป็นจังหวัดของเกาหลีเหนือ มีพรมแดนติดกับจีนทางตอนเหนือ ฮัมกย็องเหนือทางทิศตะวันออก ฮัมกย็องใต้ทางทิศใต้ และชากังทางทิศตะวันตก จังหวัดรยังกังเกิดขึ้นในปี 1954 จากการแยกจากจังหวัดฮัมกย็องใต้ มีเมืองหลวงของจังหวัดอยู่ที่เฮยซัน ในการเรียกของเกาหลีใต้ จังหวัดรยังกังจะถูกเรียกว่า "จังหวัดยังกัง" ()
จังหวัดรยังกังถูกแบ่งจากประเทศจีนโดยแม่น้ำยาลู่และแม่น้ำตูเมนซึ่งต้นกำเนิดแม่น้ำทั้งสองอยู่ที่ภูเขาแพ็กดูที่เป็นที่เคารพนับถือโดยทั้งชาวเกาหลีและชาวแมนจูเรียจากตำนานที่บอกว่าเป็นแหล่งกำเนิดของแต่ละคน เกาหลีเหนือได้บอกว่าคิม จ็อง-อิลเกิดค่ายต่อต้านคอมมิวนิสต์ที่ภูเขานั้น ชายแดนระหว่างจีนและเกาหลีเหนือที่ ทางตะวันออกของภูเขานี้เป็นที่ที่แห้งแล้ง ห่างไกล และภูเขาที่แทบจะไม่มีลาดตระเวน ทำให้เป็นหนึ่งในเส้นทางสำคัญที่ผู้ลี้ภัยจากเกาหลีเหนือผ่านไปที่ประเทศจีน แต่อย่างไรก็ตามผู้ลี้ภัยส่วนใหญ่ถึงแม้จะอาศัยที่จังหวัดนี้ มักจะเลือกที่จะข้ามแม่น้ำตูเมน
ลิพิดเปอร์ออกซิเดชัน
กระบวนการ ลิพิดเปอร์ออกซิเดชัน () เป็นการเสื่อมสภาพของลิพิดเพราะกระบวนการออกซิเดชัน
ที่อนุมูลอิสระ "ขโมย" อิเล็กตรอนจากลิพิดของเยื่อหุ้มเซลล์แล้วทำให้เซลล์เสียหาย
เกิดบ่อยที่สุดกับกรดไขมันไม่อิ่มตัวมีพันธะคู่หลายคู่ () เพราะพันธะคู่มีสะพาน methylene (-CH2-) ในระหว่างที่มีอะตอมไฮโดรเจนซึ่งไวปฏิกิริยามาก
กระบวนการนี้มีสามขั้นตอนเหมือนกับปฏิกิริยาอนุมูลอิสระอื่น ๆ คือ ระยะเริ่มต้น (initiation) ระยะแพร่กระจาย (propagation) และยุติ (termination)
ผลผลิตของปฏิกิริยานี้ เรียกว่า ลิพิดเปอร์ออกไซด์ (lipid peroxide) หรือ lipid oxidation product (LOP)
เนื้อแปรรูป
เนื้อแปรรูป () หมายถึงเนื้อสัตว์ที่ปรุงแต่งเพื่อเพิ่มรสชาติหรือเพิ่มอายุคุณภาพสินค้า
วิธีการแปรรูปรวมทั้งการใส่เกลือ การบ่ม การหมัก และการรมควัน
การแปรรูปรวมวิธีการทั้งหมดที่แปรเนื้อสด ยกเว้นกรรมวิธีง่าย ๆ เช่น ตัด/หั่น บด หรือผสม
เนื้อที่แปรรูปมักจะเป็นเนื้อหมู เนื้อวัว เนื้อไก่ โดยอาจรวมเครื่องใน และสิ่งที่ได้จากสัตว์อื่น ๆ รวมทั้งเลือด
ผลิตภัณฑ์เนื้อแปรรูปรวมทั้งเบคอน แฮม ไส้กรอก เนื้อแช่เกลือ เนื้อแห้ง เนื้อกระป๋อง น้ำซอสที่ทำจากเนื้อ กุนเชียง หมูหย็อง หมูยอ เป็นต้น
สำนักงานวิจัยมะเร็งนานาชาติ () และองค์การอนามัยโลกจัดเนื้อแปรรูปอยู่ในสารก่อมะเร็งกลุ่มที่ 1 ในมนุษย์ เพราะพบหลักฐานเพียงพอว่า การบริโภคเนื้อแปรรูปก่อมะเร็งลำไส้ใหญ่
รายงานปี 2016 ของสถาบันวิจัยมะเร็งอเมริกัน () และกองทุนวิจัยมะเร็งแห่งโลก () ระบุว่า การบริโภคเนื้อแปรรูปเพิ่มความเสี่ยงมะเร็งกระเพาะอาหาร
งานวิจัยปี 2012 ระบุแบคทีเรีย "Helicobacter pylori" ว่าอาจเป็นเหตุโดยแนะนำว่าควรศึกษาให้ละเอียดขึ้น
การแปรรูปเริ่มตั้งแต่สมัยที่มนุษย์เริ่มรู้ว่า การหุงต้มและการใส่เกลือทำให้เนื้อเสียช้าลง
แม้จะไม่รู้ว่าเริ่มขึ้นแรกสุดเมื่อไร แต่การใส่เกลือแล้วตากแดดให้แห้งมีตั้งแต่ในสมัยอียิปต์โบราณ การใช้น้ำแข็งและหิมะเริ่มในยุคโรมันต้น ๆ และคนทำขนมหวานชาวฝรั่งเศส Nicolas Appert ประดิษฐ์การบรรจุเนื้อกระป๋องในปี 1810 ซึ่งเขาได้รับรางวัลจากรัฐบาลฝรั่งเศส
สารกันเสียโซเดียมไนไตรต์ (E250) ซึ่งผสมใส่ในเกลือแปรรูป ช่วยระงับการเติบโตของสปอร์แบคทีเรีย "Clostridium botulinum" (ซึ่งสร้างชีวพิษโบทูลินัม) ในเนื้อแปรรูปและในเนื้อแช่เย็น
ปัญหาหลักของโซเดียมไนไตรต์ก็คือเมื่อเนื้อไหม้หรือสุกเกิน จะเกิดไนโตรซามีน (nitrosamine) ซึ่งก่อมะเร็ง 
ไนโตรซามีนยังเกิดจากปฏิกิริยาของไนไตรต์กับอะมีน (Amine) ในสภาพกรด (เช่นที่พบในกระเพาะอาหารมนุษย์) และในกระบวนการบ่มเนื้อให้อยู่ได้นาน
ไนเตรตและไนไตรต์ที่บริโภคมาจากอาหารทั้งพืชและสัตว์ คนทั่วไป 80% จะได้ไนเตรตจากผักโดยเฉพาะที่เป็นใบหรือราก/หัว เช่น ผักโขม
ร่างกายมนุษย์จะเปลี่ยนไนเตรตเป็นไนไตรต์บางส่วน
องค์การอาหารและยาสหรัฐ () พิจารณาไนไตรต์โดยทั่วไปว่า ปลอดภัย
สารในกระบวนการสร้างและสลาย
เมแทบอไลต์ หรือ สารในกระบวนการสร้างและสลาย
เป็นสารมัธยันตร์ (intermediate) คือไม่ใช่สารที่ได้ในที่สุดของกระบวนการเมแทบอลิซึม
คำปกติจะจำกัดใช้กับสารที่โมเลกุลเล็ก 
เมแทบอไลต์มีหน้าที่ต่าง ๆ รวมทั้งเป็นพลังงาน โครงสร้าง สัญญาณ (signaling) มีผลกระตุ้นหรือยับยั้งเอนไซม์ เป็นสารเร่งปฏิกิริยาเอง (โดยเป็นโคแฟกเตอร์ของเอนไซม์) ป้องกันสิ่งมีชีวิต และมีปฏิสัมพันธ์กับสิ่งมีชีวิตอื่น ๆ 
เมแทบอไลต์ปฐมภูมิ () มีส่วนเกี่ยวข้องกับการเติบโต การดำรงสภาพ และการรอดชีวิตของสิ่งมีชีวิต
ตัวอย่างเช่น เอทิลีน ซึ่งสามารถผลิตในระดับอุตสาหกรรมด้วยจุลชีพ
ส่วน เมแทบอไลต์ทุติยภูมิ () ไม่เกี่ยวกับกระบวนการเช่นนั้น แต่อาจมีหน้าที่ทางนิเวศ
ตัวอย่างคือ ยาปฏิชีวนะและสารสี เช่น เรซินและ terpene 
เป็นต้น
ยาปฏิชีวนะบางอย่างมีเมแทบอไลต์ปฐมภูมิเป็นสารตั้งต้น เช่น ยา actinomycin สร้างจากเมแทบอไลต์ปฐมภูมิคือ tryptophan
น้ำตาลบางอย่างเป็นเมแทบอไลต์ เช่น ฟรักโทสหรือกลูโคส ทั้งสองอยู่ในวิถีเมแทบอลิซึมของกระบวนการต่าง ๆ ในเซลล์
สารเคมีมีโมเลกุลเล็กทั้งหมดในสิ่งมีชีวิตมีปฏิกิริยาทางเมทาบอลิซึมมากมาย โดยผลผลิตที่ได้จากปฏิกิริยาที่เร่งด้วยเอนไซม์หนึ่ง ๆ จะใช้เป็นสารตั้งต้นของปฏิกิริยาอีกอย่างหนึ่ง
เมทาบอไลต์จากสารประกอบเคมี ไม่ว่าที่มีตามธรรมชาติหรือที่ทำเพื่อเป็นยา เกิดจากกระบวนการเคมีชีวภาพที่สลายและกำจัดสารประกอบ
อัตราการแตกสารประกอบเป็นตัวกำหนดระยะและความแรงของปฏิกิริยา
การกำหนดเมแทบอไลต์ของสารประกอบที่ใช้เป็นยา คือเมแทบอลิซึมของยา เป็นส่วนสำคัญในการค้นพบยา เพราะทำให้สามารถเข้าใจผลข้างเคียงที่ไม่ต้องการ
เขตเกรเวินมัคเคอร์
เขตเกรเวินมัคเคอร์ (; ; ) เป็นเขตการปกครองเขตหนึ่งในอดีตของประเทศลักเซมเบิร์ก ประกอบด้วย 3 อำเภอ และ 26 เทศบาล
แบ่งเป็นแต่ละอำเภอดังนี้:
เขตนี้ติดต่อกับ:
รักพลิกล็อก
รักพลิกล็อก () เป็นละครโทรทัศน์ไทย แนว โรแมนติก-ดราม่า-คอมเมดี้ นำแสดงโดย คณิน ชอบประดิถ,ปีเตอร์ เดนแมน, สุชาร์ มานะยิ่ง และ มณีรัตน์ ศรีจรูญ ผลิตโดย บริษัท นอร์ธสตาร์ โปรดักชั่น จำกัด ดัดแปลงจากบทประพันธ์ของ เทพิตา กำกับการแสดงโดย สรัสวดี วงศ์สมเพ็ชร ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.45 - 23.00 น. และวันเสาร์ถึงวันอาทิตย์ เวลา 20.15 - 22.45 น. ทาง ช่อง 33 เริ่มตอนแรกวันศุกร์ที่ 23 พฤศจิกายน 2561
ไผ่เลี้ยง
ไผ่เลี้ยง ("Bambusa multiplex") เป็นสายพันธุ์ของไผ่ มีถิ่นกำเนิดในจีน (จังหวัด Guangdong, Guangxi, Hainan, Hunan, Jiangxi, Sichuan, Yunnan) เนปาล, ภูฏาน, รัฐอัสสัม, ศรีลังกา, ไต้หวัน, และส่วนเหนือของอินโดจีน นอกจากนี้ยังพบได้ในอิรัก, มาดากัสการ์, มอริเชียส, เซเชลส์, อนุทวีปอินเดีย, บางส่วนของอเมริกาใต้, เวสต์อินดีส, และทางตะวันออกเฉียงใต้ของสหรัฐอเมริกา (ฟลอริดา, จอร์เจีย, แอละแบมา)
มีความสูง 2-3 เมตร มีลำต้นสูง เส้นผ่าศูนย์กลาง 2-6 เซนติเมตร พุ่มกว้าง 4-6 เมตร ลำกลมและเกลี้ยง สีเขียวเป็นมันและมีขนสีขาวนวลอยู่ตามข้อ และใบเป็นลักษณะแคบเล็ก ปลายแหลม ขอบใบเรียบ ใบแตกออกบริเวณกลางลำ ทำให้ดูเป็นพุ่มอยู่ส่วนยอดของต้น มีใบดกมาก 
สามารถขยายพันธุ์ด้วยการแยกกอ
อำเภอเกรเวินมัคเคอร์
เกรเวินมัคเคอร์ (; ) เป็นอำเภอของประเทศลักเซมเบิร์ก เมืองหลักของอำเภอนี้ก็ชื่อว่าเกรเวินมัคเคอร์
รายชื่อเทศบาลและประชากรในแต่ละเทศบาล
ติดต่อกับเขตต่าง ๆ ดังนี้:
จังหวัดบาลึเกซีร์
จังหวัดบาลึเกซีร์ () เป็นจังหวัดทางภาคตะวันตกเฉียงเหนือของตุรกีซึ่งอยู่ในแนวชายฝั่งทะเลมาร์มาราและทะเลอีเจียน มีอาณาเขตทางทิศตะวันตกติดต่อกับจังหวัดชานักกาเล ทิศตะวันตกเฉียงใต้ติดต่อกับจังหวัดอิซมีร์ ทิศใต้ติดต่อกับจังหวัดมานิซา ทิศตะวันออกเฉียงใต้ติดต่อกับจังหวัดกือตาห์ยา และทิศตะวันออกติดต่อกับจังหวัดบูร์ซา และยังเป็นที่ตั้งของภูเขาอีดาด้วย
ผู้เล่นในฟุตบอลชิงแชมป์แห่งชาติอาเซียน 2018
ด้านล่างนี้คือ รายชื่อผู้เล่น สำหรับ ฟุตบอลชิงแชมป์แห่งชาติอาเซียน 2018 ซึ่งมี 9 ประเทศร่วมกันเป็นเจ้าภาพ จัดขึ้นตั้งแต่วันที่ 8 พฤศจิกายน ถึง 15 ธันวาคม พ.ศ. 2561
หัวหน้าผู้ฝึกสอน: พัก ฮัง-ซอ
รายชื่อผู้เล่นในรอบสุดท้ายได้ประกาศเมื่อวันที่ 3 พฤศจิกายน พ.ศ. 2561.
หัวหน้าผู้ฝึกสอน: Tan Cheng Hoe
รายชื่อผู้เล่นในรอบสุดท้ายได้ประกาศเมื่อวันที่ 4 พฤศจิกายน พ.ศ. 2561.
หัวหน้าผู้ฝึกสอน: Antoine Hey
รายชื่อสุดท้ายได้ประกาศเมื่อวันที่ 11 พฤศจิกายน พ.ศ. 2561
หัวหน้าผู้ฝึกสอน: เฟลิกซ์ อากุสติน กอนซาเลซ
รายชื่อผู้เล่นในรอบสุดท้ายได้ประกาศเมื่อวันที่ 6 พฤศจิกายน พ.ศ. 2561.
หัวหน้าผู้ฝึกสอน: V. Sundramoorthy
รายชื่อผู้เล่นในรอบสุดท้ายได้ประกาศเมื่อวันที่ 8 พฤศจิกายน พ.ศ. 2561.
หัวหน้าผู้ฝึกสอน: มิลอวัน ราเยวัตส์
รายชื่อผู้เล่นในรอบสุดท้ายได้ประกาศเมื่อวันที่ 5 พฤศจิกายน พ.ศ. 2561.
หัวหน้าผู้ฝึกสอน: บีมา ซักตี
รายชื่อผู้เล่นในรอบสุดท้ายได้ประกาศเมื่อวันที่ 3 พฤศจิกายน พ.ศ. 2561.
หัวหน้าผู้ฝึกสอน: สเวน-เยอราน เอริกซอน
รายชื่อผู้เล่นเบื้องต้นสำหรับ 29 คนได้ประกาศเมื่อวันที่ 4 พฤศจิกายน พ.ศ. 2561 ที่ศูนย์ฝึกซ้อมมะนิลา.
หัวหน้าผู้ฝึกสอน: ฟันดี อะฮ์มัด
รายชื่อผู้เล่นในรอบสุดท้ายได้ประกาศเมื่อวันที่ 4 พฤศจิกายน พ.ศ. 2561.
หัวหน้าผู้ฝึกสอน: โนริโอะ สึกิตาเตะ
รายชื่อผู้เล่นในรอบสุดท้ายได้ประกาศเมื่อวันที่ 2 พฤศจิกายน พ.ศ. 2561.
สถานีกรุงธนบุรี
สถานีกรุงธนบุรี สามารถหมายถึง
จังหวัดบาร์ติน
จังหวัดบาร์ติน () เป็นจังหวัดเล็กจังหวัดหนึ่งทางภาคเหนือของตุรกีซึ่งอยู่ในแนวชายฝั่งทะเลดำ อยู่ถัดจากจังหวัดซองกุลดักทางทิศตะวันออก
ความคิดอย่างอิสระ
ความคิดอย่างอิสระ () เป็นมุมมองหนึ่งทางปรัชญาซึ่งยึดหลักการที่ว่าความรู้ทุกอย่างที่เกี่ยวข้องกับความเป็นจริงจะต้องอยู่บนพื้นฐานของตรรกะ เหตุผล และประสบการณ์ มากกว่าอำนาจหน้าที่ ประเพณี วิวรณ์ หรือความเชื่อต่างๆ โดยความคิดอย่างอิสระจะเกี่ยวข้องอย่างมากกับการไม่ยอมรับระบบความเชื่อทางศาสนาหรือสังคมแบบดั้งเดิม
Mastacembelus ansorgii
Mastacembelus ansorgii เป็นสปีชีส์ของปลาที่มีก้านครีบในวงศ์ปลากระทิง (Mastacembelidae) ชื่อทางวิทยาศาสตร์ของปลาชนิดนี้ถูกเผยแพร่ครั้งแรกโดย Boulenger ในปี 1905
ซิลเวนา โทมาเซลลี
ซิลเวนา พัลมา วินด์เซอร์ เคาน์เตสแห่งเซนต์แอนดรูส์ (; 28 พฤษภาคม พ.ศ. 2500) เป็นที่รู้จักในชื่อเดิมว่า ซิลเวนา โทมาเซลลี () เป็นนักวิชาการ, นักประวัติศาสตร์ประจำมหาวิทยาลัยเคมบริดจ์ และเป็นภรรยาของจอร์จ วินด์เซอร์ เอิร์ลแห่งเซนต์แอนดรูส์ พระโอรสในเจ้าชายเอ็ดเวิร์ด ดยุกแห่งเคนต์
ซิลเวนาเกิดเมื่อวันที่ 28 พฤษภาคม พ.ศ. 2500 ณ เมืองแพลเซนเทีย รัฐนิวฟันด์แลนด์และแลบราดอร์ ประเทศแคนาดา เป็นธิดาของมักซีมีเลียน คาร์ล โทมาเซลลี () ชาวซาลซ์บูร์ก กับโจซิแอน เพรสเชซ ()
ซิลเวนาสำเร็จการศึกษาจากประเทศแคนาดาและอังกฤษ
ซิลเวนาสมรสครั้งแรกกับจอห์น พอล โจนส์ เมื่อวันที่ 25 ธันวาคม พ.ศ. 2520 ที่เมืองแวนคูเวอร์ ประเทศแคนาดา แล้วหย่าใน พ.ศ. 2524 โดยไม่มีบุตรด้วยกัน ต่อมาเธอสมรสหนที่สองกับจอร์จ วินด์เซอร์ เอิร์ลแห่งเซนต์แอนดรูส์ เมื่อวันที่ 9 มกราคม พ.ศ. 2531 ที่เมืองลีธ ประเทศสกอตแลนด์ ทั้งคู่มีบุตรสามคน คือ
ส่วนตัวเธอนับถือศาสนาคริสต์นิกายโรมันคาทอลิก และไม่ยอมทิ้งความเชื่อหลังการสมรสกับสามีที่นับถือนิกายอังกฤษ ซึ่งไม่มีผลต่อสิทธิในการสืบราชสันตติวงศ์ของเอิร์ลแห่งเซนต์แอนดรูส์ แต่ในเวลาต่อมาเอ็ดเวิร์ดและเลดีมารีนา บุตรสองคนแรกของเธอได้เข้ารีตนิกายโรมันคาทอลิกตามเธอใน พ.ศ. 2546 และ พ.ศ. 2551 ตามลำดับ ถือเป็นการละเมิดพระราชบัญญัติว่าด้วยการสืบราชสันตติวงศ์แห่งสหราชอาณาจักร ส่งผลทั้งสองจึงถูกถอนชื่อออกจากการเป็นรัชทายาท มีเพียงเลดีอาเมเลียเพียงคนเดียวที่ยังอยู่ในลำดับการสืบราชสันตติวงศ์
ซิลเวนารับปริญญาศิลปศาสตรบัณฑิตจากมหาวิทยาลัยบริติชโคลัมเบีย และศิลปศาสตรมหาบัณฑิตจากมหาวิทยาลัยยอร์ก, มหาวิทยาลัยออนแทริโอ และมหาวิทยาลัยเคมบริดจ์เมื่อ พ.ศ. 2547 เธอมีเชี่ยวชาญด้านทฤษฎีการเมืองฝรั่งเศสและอังกฤษช่วงศตวรรษที่ 18 โดยเฉพาะความเป็นผู้หญิง รวมทั้งมีงานเขียนเกี่ยวกับจอห์น ล็อก, ฌ็อง-ฌัก รูโซ, เดวิด ฮิวม์, แมรี โวลสโตนคราฟต์ และจอห์น สจวร์ต มิลล์ เธอสอนวิชาประวัติศาสตร์ทฤษฎีการเมืองและเป็นผู้บรรยายของคณะประวัติศาสตร์ โดยเฉพาะด้านสังคมและรัฐศาสตร์
เธอเป็นสมาชิกผู้ก่อตั้งศูนย์ยุโรป เรื่องปรัชญาเกี่ยวกับเพศสภาพ (Philosophy of Gender) เมืองซีเกิน ประเทศเยอรมนี ปัจจุบันดำรงตำแหน่งเป็นผู้อำนวยการการศึกษาประวัติศาสตร์ส่วนที่ 1 สังคมและรัฐศาสตร์ วิทยาลัยเซนต์จอนส์แห่งมหาวิทยาลัยเคมบริดจ์ และเป็นอาจารย์พิเศษแก่นักศึกษาวิทยาศาสตร์ธรรมชาติในวิทยาลัยเซนต์จอนส์
ซิลเวนาได้รับการเลือกตั้งให้เป็นนักวิชาการของราชสมาคมประวัติศาสตร์ ()
เซชุนบูตะยาโร
เรื่องฝันปั่นป่วยของผม หรือ Seishun Buta Yarō ( หรือในชื่อสั้น Aobuta ("青ブタ")) เป็นซีรีส์ไลท์โนเวลเขียนโดย Hajime Kamoshida และภาพโดย Keeji Mizoguchi เริ่มเผยแพร่ตั้งแต่ เมษายนปี 2014 ASCII Media Works ได้เผยแพร่รวมทั้งหมดแปดเล่มภายใต้สำนักพิมพ์ Dengeki Bunko
ภาคมังงะของไลท์โนเวลเรื่องนี้ซึ่งมีภาพโดย Tsugumi Nanamiya ได้เผยแพร่ลงใน Dengeki G's Comic หนังสือมังงะเซเน็งของ ASCII Media Works ตั้งแต่มกราคม 2016
รูปแบบอนิเมะของไลท์โนเวลเรื่องนี้ซึ่งสร้างโดย CloverWorks ได้ฉายเมื่อวันที่ 4 ตุลาคม 2018 และมีรูปแบบภาพยนตร์อนิเมะในชื่อ "Seishun Buta Yarō wa Yumemiru Shōjo no Yume o Minai" ซึ่งวางกำหนดฉายในปี 2019
ASCII Media Works ได้เผยแพร่หนังสือมาแล้วเก้าเล่มดังนี้:
โซยุซ เอ็มเอส-04
โซยุซ เอ็มเอส-04 เป็นโครงการอวกาศโซยุซที่เปิดตัวขึ้นเมื่อวันที่ 20 เมษายน พ.ศ. 2560 เพื่อไปยังสถานีอวกาศนานาชาติโดยได้ส่งลูกเรือ 2 คนจากโครงการเอ็กแพรนชัน 52 ไปยังสถานีอวกาศนานาชาติ เอ็มเอส-04 เป็นโครงการอวกาศโซยุซครั้งที่ 133 ลูกเรือประกอบด้วยผู้บัญชาการชาวรัสเซียและวิศวกรชาวอเมริกา เป็นครั้งแรกของโครงการอวกาศโซยุซ เอ็มเอสที่ใช้ระยะเวลาในการถึงสถานีอวกาศเพียง 6 ชั่วโมง โดยภารกิจก่อนหน้านี่ใช้เวลาเข้าวงโคจรถึง 2 วัน และยังเป็นครั้งแรกที่ส่งนักบินอวกาศจำนวน 2 คน หลังจากที่มีภารกิจโซยุซ ทีเอ็มเอ-02
Alice or Alice
Alice or Alice () เป็นซีรีซ์มังงะญี่ปุ่นโดย Riko Korie ได้รับการลงบนหนังสือมังงะเซเน็งของ Media Factory "Comic Cune" ซึ่งเดิมเป็นนิตยสารมังงะเซเน็ง "Monthly Comic Alive" จนถึงสิงหาคม 2015 ซึ่งรวมได้เป็นทังโกบงทั้งหมดสามเล่ม และได้ทำเป็นซีรีซ์อะนิเมะ โดย EMT Squared ซึ่งเริ่มฉายในวันที่ 4 เมษายน 2018
โคลเวอร์เวิกส์
CloverWorks Inc. () เป็นสตูดิโอผลิตอะนิเมะ ซึ่งแปลงมาจาก Kōenji Studio ของ A-1 Pictures และเป็นบริษัทย่อยของ Aniplex
รายชื่อผลงานทั้งหมดของแอลัน วอล์กเกอร์
แอลัน วอล์กเกอร์ ดีเจชาวนอร์เวย์ ได้เผยแพร่ 1 อัลบัมสตูดิโอ, 1 เอ็กซ์เทนเดดเพลย์ (EP), 12 ซิงเกิล, 17 รีมิกซ์ และ 10 มิวสิกวิดีโอ
วันเอกราชชาติ (ประเทศโปแลนด์)
วันอิสรภาพแห่งชาติ () เป็นวันชาติของโปแลนด์ที่มีการเฉลิมฉลองทุกวันที่ 11 พฤศจิกายนของทุกปี เพื่อเป็นการฉลองครบรอบการฟื้นฟูอธิปไตยของโปแลนด์ในฐานะสาธารณรัฐที่สองในปี 1918 จากจักรวรรดิเยอรมัน จักรวรรดิออสเตรีย และจักรวรรดิรัสเซีย หลังจากการแบ่งในช่วงปลายคริสต์ศตวรรษที่ 18 ซึ่งทำให้โปแลนด์เสียเอกราชเป็นเวลา 123 ปีจนกระทั่งสงครามโลกครั้งที่หนึ่งสึ้นสุดลง เมื่อการล่มสลายของจักรวรรดิใกล้เคียงทำให้เกิดประเทศใหม่ขึ้น วันนี้ยังถือเป็นวันหยุดในโปแลนด์
ควร์ท นิสปอร์
ควร์ท นิสปอร์ (Kurt Knispel, 20 กันยายน ค.ศ. 1921-28 เมษายน ค.ศ. 1945) เป็นผู้บัญชาการพลขับรถถังเยอรมันในช่วงสงครามโลกครั้งที่สอง ด้วยความน่าทึ่งจากการอ้างว่าได้ทำลายรถถังจำนวน 168 คัน ทำให้เขาได้กลายเป็นนักรบที่ประสบความสำเร็จมากที่สุดในสงครามยานเกราะ
เมื่อวันที่ 10 เมษายน ค.ศ. 2013 เจ้าหน้าที่เช็กได้ยืนยันว่าซากศพของนิสปอร์ถูกพบพร้อมด้วยทหารเยอรมันอีก 15 นายบนด้านหลังกำแพงโบสถ์ใน Vrbovec ซึ่งระบุตัวตนได้โดยด็อกแท็ก เมื่อวันที่ 12 พฤศจิกายน ค.ศ. 2014 คณะกรรมาธิการหลุมศพสงครามเยอรมัน(German War Graves Commission) ได้ฝังซากศพของเขาไว้ที่สุสานทหารในเบอร์โน พร้อมกับทหารเยอรมันอีก 41 นายที่ได้เสียชีวิตในที่ต่างๆในมอเรเวียและไซลีเซีย
แมงกานีส(II) คาร์บอเนต
แมงกานีส(II) คาร์บอเนต (Manganese(II) carbonate) หรือแมงกานีสคาร์บอเนต (Manganese carbonate) เป็นสารประกอบอนินทรีย์มีสูตรคือ MnCO แมงกานีสคาร์บอเนตเกิดขึ้นเองตามธรรมชาติในแร่โรโดโครไซท์ แต่มักจะถูกสร้างโดยโรงงาน เป็นของแข็งไม่ละลายน้ำสีชมพู ประมาณ 20,000 ตันถูกสร้างในปี 2005 สามารถที่จะให้ความร้อนแล้วได้เป็นแมงกานีส(II) ออกไซด์และคาร์บอนไดออกไซด์ได้ สามารถสร้างสารนี้ได้จากการทำปฏิกิริยาระหว่างแมงกานีส(II) คลอไรด์กับโซเดียมคาร์บอเนต
ลิเทียมคาร์บอเนต
ลิเทียมคาร์บอเนต (Lithium carbonate) เป็นสารประกอบอนินทรีย์มีสูตรเป็น LiCO เป็นเกลือลิเทียมของคาร์บอเนต มีลักษณะเป็นเกลือสีขาวไม่ละลายน้ำ มีการใช้กันอย่างแพร่หลายในการสร้างโลหะออกไซด์ เนื่องจากใช้ในการรักษาโรคอารมณ์สองขั้ว ลิเทียมคาร์บอเนตอยู่ในรายชื่อของยาที่จำเป็นขององค์การอนามัยโลกซึ่งเป็นยาที่สำคัญที่สุดที่จำเป็นในระบบสุขภาพขั้นพื้นฐาน สามารถสร้างขึ้นได้ด้วยการรวมลิเทียมออกไซด์หรือลิเทียมไฮดรอกไซด์กับคาร์บอนไดออกไซด์ สามารถที่จะทำปฏิกิริยากับกรดกลายเป็นคาร์บอนไดออกไซด์ และสามารถทำปฏิกิริยาคาร์บอนไดออกไซด์ชั่วคราวเพื่อทำไบคาร์บอเนต
ลิเทียมอะไซด์
ลิเทียมอะไซด์ (lithium azide) เป็นสารประกอบอนินทรีย์ที่มีสูตรเคมีเป็น LiN เป็นสารที่เป็นพิษและไม่เสถียร และสลายตัวเป็นลิเทียมและไนโตรเจนเมื่อถูกความร้อน
ลิเทียมอะไซด์สามารถสังเคราะห์ได้จากการทำปฏิกิริยาแทนที่คู่ซึ่งกันและกันของโซเดียมอะไซด์และลิเทียมไนเตรต
นอกจากนี้ยังสามารถสังเคระห์ได้ด้วยการทำปฏิกิริยาของโซเดียมเอไซด์กับลิเทียมซัลเฟต
ลิเทียมคลอไรด์
ลิเทียมคลอไรด์ (lithium chloride) เป็นสารประกอบไอออนิก (เกลือ) ประกอบด้วยลิเทียมและคลอรีน มีสูตรเคมีคือ LiCl สามารถดูดความชื้นจากบรรยากาศได้ดีและสามารถละลายน้ำได้ เมื่อเทียบกับโซเดียมคลอไรด์และโพแทสเซียมคลอไรด์จะละลายได้ดีในตัวทำละลายอินทรีย์มีขั้วเช่นเมทานอลและอะซิโตน
ลิเทียมคลอไรด์ทำหน้าที่เป็นแหล่งไอออนของคลอไรด์ (Cl^-) เช่นเดียวกับเกลือที่ละลายน้ำได้อื่น ๆ การผสมกับเกลือโลหะบางชนิดในสารละลาย จะทำให้เกิดคลอไรด์ที่ไม่ละลายน้ำ ตัวอย่างเช่นการทำปฏิกิริยากับตะกั่ว(II) ไนเตรตจะทำให้เกิดตะกั่ว(II) คลอไรด์
Li (ลิเทียมไอออน) เป็นกรดเลอวิสอ่อน ยกตัวอย่างเช่น 1 โมล ของลิเทียมคลอไรด์สามารถเชื่อมต่อแอมโมเนียได้ถึง 4 โมล
เอล์ฟเฟลด (พระมเหสีของเอ็ดเวิร์ดผู้อาวุโส)
เอล์ฟเฟลด () เป็นพระมเหสีคนที่สองของพระเจ้าเอ็ดเวิร์ดผู้อาวุโส กษัตริย์ของชาวแองโกลแซ็กซัน
เอล์ฟเฟลดเป็นบุตรสาวของอีลดอร์มันเอเธลเฮล์ม ซึ่งอาจหมายถึงอีลดอร์มันเอเธลเฮล์มแห่งวิลต์เชียร์ที่เสียชีวิตในปี ค.ศ. 897
เอล์ฟเฟลดแต่งงานกับพระเจ้าเอ็ดเวิร์ดราวปี ค.ศ. 899 พระองค์มีส่วนร่วมในกฎบัตรเพียงฉบับเดียว คือฉบับที่ลงวันที่เป็นปี ค.ศ. 901 ที่บรรยายถึงพระองค์ว่าเป็น "คอนยุกซ์ เรจิส" (พระมเหสีของกษัตริย์) พระองค์ไม่เคยได้เป็นพระราชินี และแม้ว่าก่อนหน้านี้จะเคยคิดกันว่าพระองค์ได้รับการทำพิธีเป็นพระราชินีในตอนที่พระเจ้าเอ็ดเวิร์ดได้รับการสวมมงกุฎในปี ค.ศ. 900 แต่ปัจจุบันคิดกันว่าไม่เป็นเช่นนั้น
เอล์ฟเฟลดมีพระโอรสสองคน คือ (1) เอล์ฟเวิร์ดที่ต่อมากลายเป็นกษัตริย์แห่งเวสเซ็กซ์หลังการสิ้นพระชนม์ของพระบิดาในปี ค.ศ. 924 แต่พระองค์เองก็สิ้นพระชนม์ในหนึ่งเดือน กับ (2) เอ็ดวินที่จมน้ำสิ้นพระชนม์ในปี ค.ศ. 933 เอล์ฟเฟลดยังมีพระธิดาอีกห้าหรือหกคน หนึ่งในนั้นคือ อีดจิฟู พระมเหสีของชาร์ลส์ผู้เรียบง่าย กษัตริย์แห่งราชอาณาจักรแฟรงก์ตะวันตก, อีดฮิล์ดที่แต่งงานกับอูกมหาราช ดยุคของชาวแฟรงก์ และอีดจิธ พระมเหสีของจักรพรรดิออตโทที่ 1 แห่งโรมันอันศักดิ์สิทธิ์
พระเจ้าเอ็ดมุนด์ที่ 1 กษัตริย์ในอนาคต พระโอรสของพระมเหสีคนที่สามของพระเจ้าเอ็ดเวิร์ด อีดจิฟู ประสูติในปี ค.ศ. 920/921 ดังนั้นการแต่งงานของเอล์ฟเฟลดน่าจะจบลงในช่วงปลายคริสตทศวรรษ 910 อ้างอิงตามวิลเลียมแห่งมัลม์สบรี พระเจ้าเอ็ดเวิร์ดทิ้งเอล์ฟเฟลดไปแต่งงานกับอีดจิฟู มีบันทึกว่าพระองค์เกษียณตัวเข้าวิหารวิลตันร่วมกับพระธิดาสองคนคืออีดเฟลดกับเอเธลฮิล์ด และทั้งสามถูกฝังอยู่ที่นั่น
อีดจิฟูแห่งเวสเซ็กซ์
อีดจิฟู (, ) เป็นพระธิดา ของพระเจ้าเอ็ดเวิร์ดผู้อาวุโส กษัตริย์แห่งเวสเซ็กซ์และอังกฤษ กับพระมเหสีคนที่สอง เอล์ฟเฟลด พระองค์ประสูติในเวสเซ็กซ์
อีดจิฟูเป็นหนึ่งในสามสาวพี่น้องที่แต่งงานกับผู้ปกครองบนทวีปใหญ่ โดยอีกสองคนคืออีดจิธที่แต่งงานกับจักรพรรดิออตโทที่ 1 แห่งโรมันอันศักดิ์สิทธิ์ กับอีดฮิล์ดที่แต่งงานกับอูกมหาราช อีดจิฟูกลายเป็นพระมเหสีคนที่สองของพระเจ้าชาร์ลส์ที่ 3 แห่งฝรั่งเศส ที่แต่งงานกับอีดจิฟูในปี ค.ศ. 919 หลังการสิ้นพระชนม์ของพระมเหสีคนแรก เฟรเดรุน อีดจิฟูเป็นพระมารดาของพระเจ้าหลุยส์ที่ 4 แห่งฝรั่งเศส
ในปี ค.ศ. 922 พระเจ้าชาร์ลส์ที่ 3 ถูกถอดออกจากตำแหน่ง และหลังความพ่ายแพ้ที่สมรภูมิซวยส์ซงส์ในปี ค.ศ. 923 พระองค์ตกเป็นนักโทษของแอแบต์ที่ 2 เคานต์แห่งแวร์ม็องดัวส์ พันธมิตรของกษัตริย์คนปัจจุบันในตอนนั้น เพื่อคุ้มครองความปลอดภัยของพระโอรส อีดจิฟูจึงพาพระโอรสไปอังกฤษในปี ค.ศ. 923 สู่ราชสำนักของพระเชษฐาร่วมบิดา พระเจ้าเอเธลสตันแห่งอังกฤษ ทำให้พระเจ้าหลุยส์ที่ 4 แห่งฝรั่งเศสถูกเรียกว่า หลุยส์ ดูเทรอแมร์ (ผู้มาจากต่างแดน) แห่งฝรั่งเศส หลุยส์อยู่ที่อังกฤษจนถึงปี ค.ศ. 936 ซึ่งพระองค์ถูกเรียกตัวกลับไปฝรั่งเศสเพื่อสวมมงกุฎเป็นกษัตริย์ อีดจิฟูร่วมเดินทางไปกับพระองค์ด้วย
พระองค์เกษียณตัวเข้าคอนแวนต์ในล็อง ในปี ค.ศ. 951 แอแบต์ผู้ชรา เคานต์แห่งโอมัวส์ลักพาตัวพระองค์ไปแต่งงาน ทำให้พระโอรสของพระองค์พิโรธเป็นอย่างมาก
สนามกีฬายามาฮะ
สนามกีฬายามาฮะ หรือ สนามกีฬายามาฮ่า () เป็นสนามฟุตบอลตั้งอยู่ที่เมืองอิวาตะ จังหวัดชิซูโอกะ ชื่อสนามมาจาก บริษัท ยามาฮะ มอร์เตอร์ ซึ่งเป็นผู้สร้างสนาม สามารถปรับเปลี่ยนเป็นสนามแข่งขันรักบี้ได้ ปัจจุบันใช้งานโดยสโมสรฟุตบอลจูบิโล อิวาตะ และสโมสรรักบี้ยามาฮะ จูบิโล
ไอโซโทปของเรเดียม
เรเดียม (Ra) ไอโซโทปมีแต่ไม่เสถียรหรือเกือบจะเสถียร ทำให้มวลอะตอมของเรเดียมไม่มีค่าที่คงตัว ไอโซโทปของแฟรนเซียมพบได้มากที่สุดและมีครึ่งชีวิตที่นานที่สุดคือ Ra ด้วยครึ่งชีวิต 1,600 ปี ซึ่งไอโซโทปนี้ได้จากการสลายตัวของ U เรเดียมมีไอโซโทปที่รู้จักทั้งหมด 33 อันคือตั้งแต่ Ra ถึง Ra
ไอโซโทปของฮีเลียม
ถึงแม้จะมีอยู่ 9 ไอโซโทปที่รู้จักของฮีเลียม (He) (น้ำหนักอะตอม: 4.002602(2)) แต่มีเพียงแค่ฮีเลียม-3 (He) และฮีเลียม-4 (He) เท่านั้นที่เสถียร ซึ่งในชั้นบรรยากาศของโลกมีอะตอม He สำหรับทุกๆอะตอม He นิวไคลด์กัมมันตรังสีทั้งหมดมีครึ่งชีวิตที่น้อย ที่มีครึ่งชีวิตมากที่สุดคือ He ที่มีครึ่งชีวิต 806.7 มิลลิวินาที และที่สเถียรน้อยที่สุดคือ He ซึ่งมีครึ่งชีวิต 7.6×10 วินาที และเป็นไปได้ที่ He จะมีครึ่งชีวิตน้อยกว่านั้น
มีเพียงรัก
มีเพียงรัก () เป็นละครโทรทัศน์ไทย แนว โรแมนติก-คอมเมดี้ นำแสดงโดย ธีรเดช วงศ์พัวพันธ์, จรินทร์พร จุนเกียรติ ผลิตโดย บริษัท ซิติเซ่น เคน จำกัด ดัดแปลงจากบทประพันธ์ของ กิ่งฉัตร กำกับการแสดงโดย กฤษฎา เตชะนิโลบล ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.45 - 23.00 น. และวันเสาร์ถึงวันอาทิตย์ เวลา 20.15 - 22.45 น. ทางช่อง 3 เอชดี เริ่มตอนแรกวันอาทิตย์ที่ 21 ตุลาคม 2561 – วันอาทิตย์ที่ 18 พฤศจิกายน 2561
ฟีนอล
ฟีนอล หรือ กรดฟีนอลิก เป็นสารประกอบอินทรีย์ที่มีสูตรโมเลกุล CHOH เป็นผลึกของแข็งที่ระเหยง่าย โมเลกุลนี้เกิดจากกลุ้มฟีนอล (−CH) พันธะกับกลุ่มไฮดรอกซี (−OH) ฟีนอลเป็นกรดอ่อนและต้องใช้ความระมัดระวังเนื่องจากมีแนวโน้มที่จะทำให้เกิดการเผาไหม้สารเคมี
ฟีนอลถูกสกัดจากถ่านหินเป็นครั้งแรก แต่ปัจจุบันมีการผลิตจากปิโตรเลียมในปริมาณมาก (ประมาณ 7 พันล้านกิโลกรัมต่อปี) ฟีนอลเป็นสินค้าอุตสาหกรรมที่สำคัญเนื่องจากเป็นสารตั้งต้นของสารหลายชนิดและสารประกอบที่เป็นประโยชน์ การใช้หลักของฟีนอลคือใช้ในการสังเคราะห์พลาสติกและวัสดุที่เกี่ยวข้อง ฟีนอลและอนุพันธ์ทางเคมีเป็นสิ่งจำเป็นสำหรับการผลิตโพลีคาร์บอเนต, อีพ็อกซี่, เบกไลต์, ไนลอน, ผงซักฟอก, สารเคมีกำจัดวัชพืช เช่น สารเคมีกำจัดวัชพืช phenoxy และยาเสพติดจำนวนมาก
กองทัพอวกาศสหรัฐ
กองทัพอวกาศสหรัฐ () เป็นเหล่าทัพที่เตรียมเสนอให้อยู่ในกองทัพสหรัฐ มีวัตถุประสงค์ในการควบคุมปฏิบัติการทางทหารในนอกโลก
ฮาจิเมะ คาโมชิดะ
ฮาจิเมะ คาโมชิดะ (, かもしだ はじめ, Kamoshida Hajime, เกิด 11 เมษายน 1978) เป็นคนแต่งไลท์โนเวล งานที่เป็นที่รู่้จักมากที่สุดของเขาคือ ซากุระโซว หอพักสร้างฝัน ซึ่งได้ทำเป็นมังงะใน 2011 และซีรีซ์อะนิเมะใน 2012 เขาเริ่มต้นอาชีพของเขาจาก Saga of a World Without God () ใน 2007
ซามูกาวะ
ซามูกาวะ () เป็นเมืองที่ตั้งอยู่ในจังหวัดคานางาวะ, ญี่ปุ่น ในเดือนมิถุนายน 2012 เมืองนี้มีประชากรประมาณ 47,445 คน และความหนาแน่น 3,540 คนต่อตารางกิโลเมตร และมีพื้นที่รวม 13.42 ตารางกิโลเมตร
ซามูกาวะตั้งอยู่ในที่ราบกลางจังหวัดคานางาวะ และมีแม่น้ำซางามิผ่านเมืองนี้
ซามูกาวะล้อมรอบด้วยเขตดังนี้:หมู่บ้านซามูกาวะก่อตั้งในปี 1889 และเชื่อมต่อกับสถานีชิงาซากิโดยสายซางามิใน 1912 สายแยกที่ต่อจากซามูกาวะไปทางตะวันตกทำให้เกิดการพัฒนาของการสร้างบ้านและโรงงาน เพิ่มประชากรที่อยู่ในเมืองนี้ ในปี 1940 เมืองนี้ได้รับแต่งตั้งเป็นเมือง เรือรบซามีตะของกองทัพเรือจักรวรรดิญี่ปุ่นตั้งอยู่ที่เมืองซามูกาวะจนกระทั่งสิ้นสุดสงครามโลกครั้งที่สอง ในปี 2002 พบว่าก๊าซมัสตาร์ดถูกฝังอยู่ใต้พื้นที่เดิม
ซามูกาวะมีเศรษฐกิจแบบผสมผสาน อุตสาหกรรมประกอบด้วยโรงงานที่ดำเนินการโดย Nissan Kohki ซึ่งเป็น บริษัท ในเครือของนิสสัน ผลิตเครื่องยนต์ยานยนต์
ชลันธร
ชลันธร (สันสกฤต: जलन्धर) เป็นอสูรที่ปรากฏเรื่องราวในคัมภีร์ของศาสนาฮินดูซึ่งทั้งในคัมภีร์รามายณะและปุราณะต่างๆเล่าเรื่องของอสูรตนนี้เหมือนกัน
ครั้งหนึ่งพระศิวะเบิกพระเนตรที่สามลงในมหาสมุทร แล้วบังเกิดทารกขึ้นมาจากทะเลนั้น ทารกนั้นส่งเสียงกัมปนาทไปทั่ว พระพรหมจึงเสด็จลงมาทอดพระเนตรและมอบแด่พระสมุทรและถวายแด่พระฤาษีศุกราจารย์เป็นศิษย์ โดยให้นามว่า ชลันธร ต่อมาได้อภิเษกกับนางวฤนทา ธิดาของกาลเนมิอสูร และได้รับพรจากพระพรหม ว่าตราบใดที่นางวฤนทายังมีความซื่อสัตย์ต่อตัวชลันธรอยู่เมื่อนั้นจะสมปรารถนาทุกประการ ต่อมาชลันธรได้รับการสถาปนาเป็นราชาและมีโอกาสเห็นพระราหู พระราหูได้ทูลเหตุที่ตนเหลือเพียงศีรษะแต่ครั้งกวนเกษียรสมุทร ชลันธรเมื่อได้สดับก็โกรธและยกทัพบุกสวรรค์ ในสงครามพระฤาษีศุกราจารย์ใช้มนตร์มฤตสัญชิวินีชุบชีวิตไพร่พลอสูร และพระพฤหัสบดีได้ชุบชีวิตเทวดาด้วยสมุนไพรจากภูเขาโทณะ ฝ่ายชลันธรจึงทำลายภูเขาโทณะโดยการโยนลงทะเลทำให้คณะเทวดาพ่ายแพ้และเชิญพระวิษณุมาช่วยแต่ไม่สามารถทำอันตรายชลันธรได้ด้วยเหตุแรงพิโรธจากพระศิวะ และเชิญพระลักษมีมาประทับด้วยกับตนด้วยเหตุที่ว่าทรงประสูติจากพระสมุทรเช่นเดียวกับตน ต่อมาฤๅษีนารทมุนีได้เล่าถึงความของพระแม่ปารวตีทำให้ชลันธรหลงไหลและปาราถนาจะครอบครองพระนาง โดยส่งพระราหูไปเป็นทูต ครั้นพระศิวะได้ฟังพระราหูมาทูลขอพระแม่ปารวตีก็พิโรธและบังเกิดยักษ์หน้าสิงห์ออกมาไล่กินพระราหู พระศิวะทรงเมตตาพระราหูจึงให้ปล่อยไป แต่ยักษ์หน้าสิงห์นั้นทูลขออาหาร พระศิวะจึงรับสั่งให้ทานร่างของตนเองจนเหลือแต่ศีรษะแล้วทรงประทานนามว่า เกียรติมุข ให้เป็นทวารบาล ชลันธรจึงนำกองทัพบุกเขาไกรลาส โดยพระศิวะทรงทอดพระเนตรเห็นพระฤาษีศุกราจารย์ก็พิโรธและบันดาลให้เกิดนางกฤติยาจับพระฤาษีศุกราจารย์ยัดที่ช่องสังวาสแล้วอันตรธานหายไป ชลันธรนั้นได้ปลอมเป็นพระศิวะและเข้าหาพระแม่อุมาเทวี พระนางพิโรธมากจึงทูลขอให้พระนารายณ์ทำลายอสูรตนนี้ โดยพระวิษณุทรงเนรมิตพระองค์เป็นชลันธรร่วมอภิรมย์สังวาสกับนางวฤนทา ด้วยอำนาจของตบะสมาธิแห่งนางวฤนทาทราบเข้าจึงสาปให้พระวิษณุกลายรูปเป็นหินศาลิรามต้องลงไปเกิดเป็นมนุษย์เข้าสู้รบกับรากษสโดยมีวานรช่วยเหลือ คณะเทวีและพระพรหมจึงปรากฏพระองค์และทูลขอชีวิตขององค์พระวิษณุโดยนางวฤนทาใช้ตบะสมาธิทำลายร่างของตนเองด้วยพิธีสตีจนเหลือแต่เถ้าถ่าน คณะเทวีและพระพรหมจึงประทานพรให้นางวฤนทาปรากฏรูปเป็นกระเพราและแม่น้ำคัณฑกีพร้อมกับได้รับการบูชาในฐานะเทวี โดยสนามรบพระศิวะทรงใช้พระบาทกวนเกษียรสมุทรบังเกิดกวนกงล้อขนาดใหญ่ตัดศีรษะของชลันธร.
ฮาโรลด์ แฟรงก์
ฮาโรลด์ แฟรงก์ หรือ แฮร์รี แฟรงก์ (Harry Franks) ชื่อจริง ฮาโรลด์ แฮร์รี แฟรงก์ (Harold "Harry" Franks) นักมวยสากลสมัครเล่นชาวอังกฤษ ติดทีมชาติสหราชอาณาจักรเข้าแข่งขันกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียม ในรุ่นไลท์เฮฟวี่เวท รอบแรก ได้บาย รอบก่อนรองชนะเลิศ ชนะ หลุยส์ ปิโอเชลเล จาก ฝรั่งเศส เมื่อ 23 สิงหาคม รอบรองชนะเลิศ แพ้ เอ็ดดี เอียแกน จากสหรัฐ เมื่อ 23 สิงหาคม รอบชิงเหรียญทองแดง คู่ชกถอนตัว ทำให้ได้เหรียญทองแดงในรุ่นนี้
โรนัลด์ รอว์สัน
โรนัลด์ รอว์สัน (Ronald Rawson)หรือ รอน รอว์สัน (Ron Rawson) หรือ โรนัลด์ รอว์สัน รอว์สัน นักมวยสากลสมัครเล่นชาวอังกฤษ เกิดเมื่อ 17 มิถุนายน พ.ศ. 2435 ที่ลอนดอน ประเทศอังกฤษ เสียชีวิตเมื่อ 30 มีนาคม พ.ศ. 2495 ที่ลอนดอน ประเทศอังกฤษ
รอว์สันเคยเล่นคริกเกตและเป็นกัปตันทีมคริกเกตมาก่อน จากนั้นจึงหันมาชกมวย ใน พ.ศ. 2456 ขณะที่น้ำหนักตัวอยู่ในรุ่นไลท์เฮฟวี่เวท เขาได้แชมป์มวยสากลระดับมหาวิทยาลัยในรุ่นเฮฟวี่เวท และในปีต่อมาได้แชมป์ในรุ่นไลท์เฮฟวี่เวท ระหว่างสงครามโลกครั้งที่ 1 เขาเป็นกัปตันใน Royal Engineers หลังสงคราม เขาขึ้นชกมวยในรุ่นเฮฟวี่เวทและได้แชมป์ใน พ.ศ. 2563 จนได้ติดทีมชาติไปแข่งขันกีฬาโอลิมปิก ก่อนจะแขวนนวมไปโดยไม่เคยขึ้นชกมวยสากลอาชีพ
ในกีฬาโอลิมปิก พ.ศ. 2463 ที่ แอน์เวิร์บ ประเทศเบลเยียมนั้น เขาขึ้นชกในรุ่นเฮฟวี่เวท รอบแรก ได้บาย รอบก่อนรองชนะเลิศ ชนะอาร์เอสซี ซามูเอล สเตวาร์ท จาก สหรัฐ ยก 3 เมื่อ 23 สิงหาคม รอบรองชนะเลิศ ชนะอาร์เอสซี อัลแบร์ท ซาวีแยร์ เออลูแอร์ จากฝรั่งเศส ยก 1 เมื่อ 23 สิงหาคม รอบชิงชนะเลิศ ชนะน็อค ซือเรน ปีเตอร์เซน จากเดนมาร์ก ยก 2 เมื่อ 24 สิงหาคม ได้เหรียญทอง
โซยุซ เอ็มเอส-03
โซยุซ เอ็มเอส-03 เป็นโครงการอวกาศโซยุซที่เริ่มต้นขึ้นเมื่อวันที่ 17 พฤษจิกายน พ.ศ. 2559 โดยเป็นการส่งนักบินอวกาศ 3 คนจากโครงการเอ็กแพรนดิชัน 50 เอ็มเอส-02 เป็นโครงการอวกาศโซยุซครั้งที่ 132 ประกอบไปด้วยผู้บัญชาการชาวรัสเซีย และวิศวกรชาวผรั่งเศส และชาวอเมริกา
โซยุซ เอ็มเอส-03 เป็นการส่งนักบินอวกาศจากโครงการเอ็กแพรนดิชัน 50/51 เปิดตัวเมื่อวันที่ 17 พฤษจิกายน พ.ศ. 2559 เวลา 20:17 ตามเวลาสากลเชิงพิกัด เพกกี เอ. วิทสัน เป็นนักบินอวกาศหญิงผู้ที่มีอายุถึง 57 ปี ซึ่งเป็นนักบินอวกาศที่มีอายุเยอะที่สุดในอวกาศ
โซยุซ เอ็มเอส-03 ได้เชื่อมต่อกับสถานีอวกาศนานาชาติเมื่อวันที่ 19 พฤษจิกายน พ.ศ. 2560
เมื่อวันที่ 2 มิถุนายน พ.ศ. 2560 จรวดโซยุซได้ปลดจากสถานีอวกาศนานาชาติ โดยได้ส่งนักบินอวกาศกลับมาสู่โลก ใช้ระยะอยู่บนอวกาศ 196 วัน ส่วนเพกกี เอ. วิทสั ได้อยู่ต่อในสถานีอวกาศนานาชาติ กลับมาในภารกิจโซยุซ เอ็มเอส-04 เมื่อวันที่ 3 กันยายน พ.ศ. 2560
ศาลีคราม
หินศาลิคราม () คือ หินฟอสซิลที่มีหอยแอมโมไนต์อยู่ด้านใน ซึ่งเป็นสัตว์ที่สูญพันธุ์มานานแล้ว ลักษณะส่วนใหญ่ที่พบจะมีสีดำ ในประเพณีศาสนาฮินดูศิลานี้เป็นอวตารแห่งพระนารายณ์ในชมพูทวีปและศิลานี้นั้นจะพบในแม่น้ำคัณฑกีหรือแม่น้ำนารัมทาเท่านั้น โดยในศิลามีลายคล้ายจักรสุทรรศน์อาวุธที่สำคัญอันเป็นสัญญาลักษณ์ของพระวิษณุ ซึ่งปกติโดยทั่วไปประเพณีศาสนาฮินดูโดยเฉพาะในสายลัทธิไวษณพจะทำการบูชาศิลาศาลิครามนี้คู่กับสังข์และวฤนทาเทวี(ต้นตุลสี)
แม่น้ำคัณฑกี
แม่น้ำคัณฑกี () หรือ แม่น้ำนารายณี () เป็นแม่น้ำในภูมิภาคเอเชียใต้ กำเนิดจากเทือกเขาหิมาลัย ไหลผ่านทิเบต ประเทศเนปาล และประเทศอินเดีย และเป็นแหล่งกำเนิดของหินศาลีครามที่ใช้ทำศิวลึงค์ตามขนบในศาสนาฮินดู และมีตำนานเกี่ยวข้องกับอสูรชลันธรและนางวฤนทา
แม่น้ำสรัสวดี
แม่น้ำสุรัสวดี () เป็นแม่น้ำในภูมิภาคเอเชียใต้กำเนิดจากเทือกเขาหิมาลัยซึ่งไหลผ่านประเทศอินเดียประเทศปากีสถานเป็นแม่น้ำสำคัญในสมัยพระเวทในปัจจุบันชาวฮินดูในชมพูทวีปเชื่อว่ายังไหลอยู่ใต้พื้นดินบริเวณ ท่าน้ำตรีเวณี วังน้ำวนสังคัม ซึ่งเป็นวังน้ำวนที่รวบรวมของแม่น้ำคงคา แม่น้ำยมุนา และแม่น้ำสรัสวตี เป็นแรงบันดาลใจให้เกิดนิยายชื่อดังของประเทศไทย คือ เรื่องจุฬาตรีคูณขึ้น และชาวฮินดูถือว่าแม่น้ำสายนี้อยู่ในการดูของพระสุรัสวดีเทวีแห่งแม่น้ำโดยเป็นเทพีพื้นเมืองซึ่งชาวอารยันนำมารวมไว้ในคัมภีร์พระเวทและทรงมีบทบาทสำคัญในการชำระมลทินให้บริสุทธิ์ มาตั้งแต่ก่อนที่จะนับถือแม่น้ำคงคาของพระนางคงคาเทวีในเวลาต่อมา
หม้อปูรณฆฏะ
หม้อปูรณฆฏะ() หรือหม้อกลัศ()หรือ บางทีอาจเรียกว่า ปูรณะ กลัศ() หรือ ปูรณะ กุมภะ() เป็นสัญญาลักษณ์มงคลในภูมิภาคเอเชียใต้กำเนิดจากศาสนาฮินดูและมีผลต่อศิลปะในศาสนาประเพณีของเอเชียใต้และเอเชียตะวันออกเฉียงใต้โดยเป็นสัญญาลักษณ์แห่งความอุดมสมบูรณ์.เมื่อใช้สัญญาลักษณ์วิทยาในศาสนาฮินดูเป็นเทพอาวุธของเทพเจ้าและเทวสตรีที่ทรงเกี่ยวข้องกับความอุดมสมบูรณ์และแม่น้ำเช่น พระสุรัสวดี,พระแม่คงคา,พระยมนาเทพี,พระลักษมี,พระแม่ดานู,พระศรีเทพี,เทพและเทวีที่รักษาแม่น้ำเป็นต้น.
โซยุซ เอ็มเอส-02
โซยุซ เอ็มเอส-02 เป็นโครงการอวกาศที่มีการวางแผนว่าจะเปิดตัวยานเมื่อวันที่ 23 กันยายน พ.ศ. 2559 แต่ได้เปิดเมื่อวันที่ 19 ตุลาคม พ.ศ. 2559 เนื่องจากปัญหาทางด้านเทคนิค โดยเป็นการส่งลูกเรือสามคนจากโครงการเอ็กแพรนดิชัน 49 เข้าสู่วงโคจรเพื่อไปยังสถานีอวกาศนานาชาติ เอ็มเอส-02 เป็นโครงการอวกาศโซยุซครั้งที่ 131 ประกอบไปด้วยลูกเรือผู้บัญชาการ และวิศวกรประจำเครื่องชาวรัสเซีย และวิศวกรชาวอเมริกา
เอ็มเอส-02 ได้เชื่อมต่อกับเอ็มเอสเอ็ม-2 ของสถานีอวกาศนานาชาติ เมื่อวันศุกร์ ที่ 21 ตุลาคม พ.ศ. 2559
เอ็มเอส-02 กลับมายังโลกเมื่อวันจันทร์ ที่ 10 เมษายน พ.ศ. 2560ลงจากสถานีอวกาศนานาชาติโดยการใช้แคปซูลพร้อมลงชูชีพขนาพิเศษ เพื่อการชะลอความเร็วของแคปซูล แคปซูลได้ถึงพื้นในเวลา 11:20 ตามเวลาสากลเชิงพิกัด รวมระยะเวลาภารดิจเป็น 173 วัน
อะลี อับดุลลอฮ์ อัยยูบ
พลเอก อะลี อับดุลลอฮ์ อัยยูบ () (เกิดวันที่ 28 เมษายน ค.ศ. 1952 ในลาตาเกีย) เป็นทั้งนักการเมือง, เจ้าหน้าที่กองทัพบกอาหรับซีเรียระดับอาวุโส และรัฐมนตรีว่าการกระทรวงกลาโหมในปัจจุบันชาวซีเรีย เขาได้รับการแต่งตั้งจากประธานาธิบดีซีเรีย บัชชาร อัลอะซัด เมื่อวันที่ 1 มกราคม ค.ศ. 2018
พลเอกอัยยูบมีประสบการณ์ยาวนานในด้านบัญชาการรูปแบบกรีธาทัพ และยังได้รับการยอมรับว่าเป็นผู้เชี่ยวชาญเรื่องการรบภาคพื้น
ณรงค์ นุ่นทอง
ณรงค์ นุ่นทอง (เกิด 11 กรกฏาคม พ.ศ. 2489) อดีตสมาชิกสภาผู้แทนราษฎรจังหวัดนครศรีธรรมราช 4 สมัย อดีตสมาชิกวุฒิสภาจังหวัดนครศรีธรรมราช และ กรรมการบริหารพรรคชาติไทยพัฒนา
ณรงค์ นุ่นทอง เกิดเมื่อวันที่ 11 กรกฏาคม พ.ศ. 2489 สำเร็จการศึกษา การศึกษาบัณฑิต และ การศึกษามหาบัณฑิต จากมหาวิทยาลัยศรีนครินทรวิโรฒ
ณรงค์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2519 สังกัดพรรคประชาธิปัตย์ และได้รับเลือกเรื่อยมา รวม 4 สมัย
พ.ศ. 2543 ณรงค์ ลงสมัครรับเลือกตั้งสมาชิกวุฒิสภา และได้รับเลือกตั้ง
ณรงค์ นุ่นทอง ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ณรงค์ นุ่นทอง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ซิลิกอนไนไตรต์
ซิลิกอนไนไตรต์ (Silicon nitride) เป็นสารประกอบทางเคมีระหว่างซิลิกอนและไนโตรเจน โดย SiN เป็นซิลิกอนนิวไตรด์ที่เสถียรทางอุณหพลศาสตร์มากที่สุด ทำให้ SiN ถือว่าเป็นซิลิกอนไนไตรต์ที่จำเป็นที่สุดในเชิงพาณิชย์ "ซิลิกอนไนไตรต์" มักจะหมายถึง SiN ซิลิกอนไนไตรต์เป็นของแข็งที่มีจุดหลอมเหลวสูงและค่อนข้างเฉื่อยในการทำปฏิกิริยาทางเคมี และแข็งมาก (8.5 ในมาตราโมส) และเสถียรต่อความร้อนสูง
โทแพซ
โทแพซเป็นแร่ซิลิเกตที่ประกอบด้วยอลูมิเนียมและฟลูออรีน มีสูตรเคมีคือ AlSiO (F, OH)
โทแพซบริสุทธิ์ไม่มีสีและโปร่งใส แต่มักมีสีจากสิ่งขนาดเล็กที่อยู่ข้างใน โทแพซทั่วไปมีสีไวน์, สีเหลือง, สีเทาซีด, สีแดง, ส้ม, หรือสีน้ำตาลเข้ม นอกจากนี้ยังสามารถทำใก้เป็นสีขาว, สีเขียวอ่อน, สีฟ้า, สีทองหรือสีชมพู (หายาก) ได้อีกด้วย
โทแพซส้มเป็นพลอยเดือนพฤศจิกายน ซึ่งเป็นสัญลักษณ์แห่งมิตรภาพ และเป็นอัญมณีประจำรัฐยูทาห์ และโทแพซน้ำเงินเป็นอัญมณีประจำรัฐเท็กซัส
กิลกิต
กิลกิต (อูรดู: ) เป็นเมืองหลวงของเขตกิลกิต-บัลติสถานของปากีสถาน เมืองตั้งอยู่ในหุบเขากว้าง ใกล้จุดบรรจบกันของแม่น้ำกิลกิต และแม่น้ำ Hunza กิลกิตเป็นสถานที่ท่องเที่ยวสำคัญทางภาคเหนือของประเทศปากีสถาน และทำหน้าที่เป็นศูนย์กลางสำหรับการปีนเขาสำหรับเทือกเขา Karakoram เป็นจุดแวะสำคัญบนเส้นทางไหมเก่า และเป็นจุดเชื่อมต่อที่สำคัญของทางหลวง Karakoram ซึ่งเชื่อมต่อกับจีน, Skardu, Chitral, เปศวาร์, และกรุงอิสลามาบัด
วาเลรี มาเกรวีนแห่งบาเดิน
วาเลรี มาเกรวีนแห่งบาเดิน พระนามเดิม อาร์ชดัชเชสวาเลรีแห่งออสเตรีย เจ้าหญิงแห่งทัสกานี () ประสูติเมื่อวันที่ 23 พฤษภาคม 2484 ณ กรุงเวียนนา ประเทศออสเตรีย เป็นพระบุตรพระองค์ที่ 9 และพระธิดาพระองค์ที่ 7 ใน อาร์ชดยุกฮูเบิร์ต ซัลวาเตอร์แห่งออสเตรีย เจ้าหญิงโรสแมรีแห่งซาล์ม-ซาล์ม เมื่อแรกประสูติดำรงพระฐานันดรและพระอิสริยยศที่ เฮอร์อิมพิเรียลและรอยัลไฮเนส อาร์ชดัชเชสวาเลรีแห่งออสเตรีย เจ้าหญิงแห่งทัสกานี พระองค์ทรงเสกสมรสกับ มัคซีมีลีอาน มาร์เกรฟแห่งบาเดิน พระภาคิไนยใน เจ้าชายฟิลิป ดยุกแห่งเอดินบะระ เมื่อวันที่ 23 กันยายน 2509 รับพระราชทานพระอิสริยยศเป็น มาเกรวีนแห่งบาเดิน พระชายา มีพระบุตรดังนี้
ด้วยพระองค์นั้นทรงเป็นโรมันคาทอลิก ทำให้พระสวามีถูกตัดสิทธิ์จากการสืบราชบัลลังก์อังกฤษ ซึ่งว่าด้วยพระราชบัญญัติว่าด้วยการสืบราชสันตติวงศ์ ค.ศ. 1701 สมาชิกพระราชวงศ์ที่สมรสหรือแต่งงานกับขาวโรมันคาทอลิก ต้องออกจากการสืบราชบัลลังก์อังกฤษทันที รวมถึงผู้สืบสกุลด้วย
จังหวัดบัตมัน
จังหวัดบัตมัน (, , ) เป็นจังหวัดของตุรกีทางตะวันออกเฉียงใต้ของอานาโตเลีย ประชากรของจังหวัดนี้เกิน 500,000 คนในปี 2010 จังหวัดนี้มีความสำคัญเนื่องจากการสำรองและการผลิตน้ำมันที่เริ่มขึ้นในทศวรรษที่ 1940 มีท่อส่งน้ำมันยาว 494 กิโลเมตรจากบัตมันที่ตั้งอยู่ในจังหวัดนี้ไปยังท่าเรือİskenderun ที่ตั้งอยู่ในจังหวัดฮาไต ฝ้ายเป็นสินค้าเกษตรหลักของจังหวัดนี้ และมีทางรถไฟเชื่อมต่อบัตมันกับจังหวัดใกล้เคียงอย่างจังหวัดดียาร์บากึร์, เอลาซือ, และเมืองหลวงอังการาของตุรกี มีแม่น้ำบัตมันไหลผ่านบริเวณนี้ จังหวัดยังเป็นที่ที่ได้รับความสนใจจากโบราณคดีที่พบได้ในจังหวัดนี้ สถานที่ท่องเที่ยวที่สำคัญประกอบด้วยอาราม Imam Abdullah Dervish สะพาน Camiü'rRızk และ Hasankeyf เมืองหลักและเมืองที่มีประชากรมากที่สุดในจังหวัดนี้คือบัตมัน มีประชากรทั้งหมด 246,700 คน ประชากรส่วนใหญ่ของจังหวัดนี้เป็นชาวเคิร์ด และมีชาวอาหรับอยู่พอสมควร
อิศอม ฮัลลาก
พลอากาศเอก อิศอม ฮัลลาก () เป็นทั้งผู้บัญชาการทหารระดับอาวุโส และเสนาธิการทหารอากาศชาวซีเรียในช่วงสงครามกลางเมืองซีเรีย
ฮัลลากมีความรับผิดชอบโดยรวมทางเสนาธิการเพื่อการปฏิบัติการและกิจกรรมต่าง ๆ ของกองทัพอากาศ
บัตมัน
บัตมัน (; ) เป็นเมืองในเขตอานาโตเลียตะวันออกเฉียงใต้ของตุรกี และเป็นเมืองหลักของจังหวัดบัตมัน เมืองนี้ตั้งอยู่บนที่ราบสูง เหนือระดับน้ำทะเล ใกล้จุดบรรจบของแม่น้ำบัตมันและแม่น้ำไทกริส ทุ่งน้ำมันบาทือรามัน ซึ่งเป็นทุ่งน้ำมันที่ใหญ่ที่สุดในตุรกีตั้งอยู่นอกเมืองนี้ บัตมันมีสนามบินท้องถิ่นและฐานทัพอากาศของทหารซึ่งสำหรับการขนส่งอากาศยานและเฮลิคอปเตอร์ในการค้นหาและปฏิบัติการช่วยเหลือของสงครามอ่าวเปอร์เซีย
จนกระทั่งคริสต์ทศวรรษ 1950 บัตมันเป็นหมู่บ้านที่เรียกว่า Iluh มีประชากรประมาณ 3,000 คน ต่อมาทุ่งน้ำมันถูกค้นพบในคริสต์ทศวรรษ 1940 ซึ่งส่งผลให้เกิดการพัฒนาพื้นที่อย่างรวดเร็วและการไหลเข้าของแรงงานจากส่วนอื่น ๆ ของประเทศตุรกี ใน ค.ศ. 1957 หมู่บ้านเปลี่ยนชื่อเป็นบัตมันตามชื่อแม่น้ำที่ไหลผ่านเมืองนี้ เมืองนี้ได้รับสถานะเมืองและกลายเป็นศูนย์กลางย่าน ในช่วง 50 ปีต่อมา อาคารหนึ่งชั้นของบัตมันได้สร้างใหม่เป็นอาคารหลายชั้น เป็นผลให้ประชากรเพิ่มขึ้นหลายเท่าเมื่อเทียบกับก่อนหน้านี้ ท่อส่งน้ำมันยาวประมาณ สร้างขึ้นใน ค.ศ. 1967 จากบัตมันไปยังท่าเรือที่เมือง Dörtyol ใกล้กับจุดตะวันออกสุดของทะเลเมดิเตอร์เรเนียน เพื่อขนส่งน้ำมันดิบจากโรงกลั่นบัตมัน ใน ค.ศ. 1990 เมืองนี้กลายเป็นเมืองหลักของจังหวัดบัตมัน
นอกจากน้ำมันซึ่งเป็นสินค้าโภคภัณฑ์ที่สำคัญของภูมิภาคแล้ว บัตมันยังผลิตเครื่องดื่ม, อาหารแปรรูป, เคมีภัณฑ์, เครื่องเรือน, รองเท้า, เครื่องจักร, และอุปกรณ์การขนส่ง มหาวิทยาลัยบัตมันได้รับการก่อตั้งขึ้นเมื่อ ค.ศ. 2007 และเป็นส่วนหนึ่งของโครงการแลกเปลี่ยนนักศึกษาเอรัสมุส
เจ้าวิชัย
เจ้าวิชัย เป็นพระราชาของอาณาจักรล้านช้างระหว่างปี 2176 - 2179 ทรงเป็นพระราชโอรสที่อายุน้อยที่สุดของพระหม่อมแก้ว และสิ้นสุดการครองราชย์ให้แก่เจ้าต่อนคำเมื่อสวรรคตในปี 2179
เลนส์ (แสง)
เลนส์ คือวัตถุที่ใช้ในการรวมหรือกระจายแสง และใช้ภายในอุปกรณ์วิทยาศาสตร์เช่น กล้องจุลทรรศน์ หรือ กล้องส่องทางไกล
ส่วนประกอบของเลนส์ :
การเกิดภาพของเลนส์ :